Rata-aukio 2							LAUSUNTO 
90100 OULU							3.9.2009
Puh 01036 49500
Fax 01036 49615
oulu.ko@oikeus.fi

Oikeusministeriölle

Viite: 		Oikeusministeriön oikeushallinto-osaston lausuntopyyntö 13.7.2009 Dnro 8/31/2007

ASIA		Lausunto työryhmämietintöön 2009:13 ”Eräiden käräjäoikeuksien asiallinen toimival-		ta”  

YLEISPERUSTELUT

	Esityksen tavoitteet

		Käräjäoikeus pitää esityksen tavoitteita perusteltuina ja kannatettavina. 

	Keskeisistä ehdotuksista 

Osakeyhtiölain muutos siten, että kaikki käräjäoikeudet käsittelisivät jatkossa osakeyhtiöoikeudellisia asioita, on tarkoituksenmukainen. Eräissä tilanteissa on ollut tulkinnanvaraista, onko kysymys osakeyhtiölain soveltamista koskevasta riita-asiasta. Lain muutos selkeyttää nykyistä tilannetta. 

Yleisperusteluista sivulta 21 voi saada käsityksen, että maaoikeusasioita ei jatkossa käsiteltäisi Oulun eikä Vantaan käräjäoikeudessa, koska niitä ei mainita ao. kohdassa. Selkeyden vuoksi lienee tarpeellista, että Oulun ja Vantaan käräjäoikeudet tässä kohdin mainitaan maaoikeusasioita käsittelevinä tuomioistuimina. 

YKSITYISKOHTAISET PERUSTELUT

Käräjäoikeudella ei ole huomauttamista yksityiskohtaisiin perusteluihin eikä lakiteks-teihin. 

		Laamannin sijainen			Antti Savela
		Osastonjohtaja, käräjätuomari					

		Hallintopäällikkö 			Jari Lehtelä